پنجگور (آن لائن) پنجگور نا علاقہ چتکان بازار اٹ نادرست موٹر سائیکل سوار آتا سم کاری احسن المدارس نا مہتمم ارشاد اللہ ولد مولوی محمد حسن سکنہ چتکان زوال مس وخت اس کہ عبدالکریم ولد خان محمد ڈمب تسپ بھاز ٹھپی مس حوالی نارد اٹ ارشاد اللہ احسن المدارس نا دفتر اٹ تولوک ئس کہ نادرست سلہہ بند موٹرسائیکل سوار آک اوڑا سم کاری کریر ہرانا سوب آن او جاگہ غا زوال مس و اوڑتون خڑک تولوک عبدالکریم بھاز ٹھپی مس‘ ہڑتوم آتے پولیس سول ہسپتال پنجگور آ گدریفے‘ ہراڑے المی کارروائی آن گڈ لاش ئِ اونا وارث آتے تننگا‘ مستی کارروائی پولیس کننگ اٹی ئِ۔
